Gaupne

Gaupne (uttalt gåp'n) er et tettsted og administrasjonssenteret i Luster kommune i Vestland. Tettstedet har  innbyggere per 1. januar  og ligger innerst i Gaupnefjorden, en sidearm av Lustrafjorden.
Gjennom bygda går fylkesvei 55, som starter i Vadheim i Ytre Sogn og strekker seg hele veien til Lom i Gudbrandsdalen. Gaupne er en bygd i kraftig vekst og er det største tettstedet i kommunen.

Stedet
Gaupne ligger i nærheten av blant annet Jostedalsbreen, Sognefjellet/Jotunheimen og Urnes stavkirke og blir dermed mye brukt som utgangspunkt for turister. Stedet er omgitt av fjell og fjorder.

Gaupne har også idrettshall og kjøpesenteret Pyramiden. På høsten 2012 fikk Gaupne også et badeanlegg, Lustrabadet, som raskt har blitt veldig populært både i og utenfor kommunen. Bygda sitt idrettslag er Idrettslaget Bjørn og har både langrennsmiljø og fotballmiljø. Fotballaget spiller i 5. divisjon. Hver sommer arrangeres flere fester i Parken, en stevnearena med to scener. Flere kjente norske band og artister, blant annet Hellbillies, Erik og Kriss, Wig Wam, Cir.cuz, Sirkus Eliassen, Plumbo, DDE og Staut, har spilt her i tillegg til noen utenlandske, som Vikingarna og Smokie.

På lokal dialekt uttales Gaupne «Gåp'n», og en person fra Gaupne er en «gåpning». Fra Gaupne til Sogndal er det ca. 25 minutter med bil langs fylkesvei 55.

Industri
Ved industriområdet Gaupnegrandane, som ligger ligger ved Jostedøla sitt utløp har en del større bedrifter tilhold. Blant de større er dette AveryDennison NTP, Luster Mekaniske Industri, Statkraft og Digital Etikett AS. AveryDennison NTP AS ( tidl. NTP Gandrudbakken AS) er landets ledende leverandør av etiketter og merkesystemer for tekstil og konfeksjon. I tillegg innenfor grafisk industri produserer Digital Etikett AS etablert etiketter til næringsmiddelindustrienAllkunne.no. "Digital Etikett", Allkunne, Nynorsk kultursentrum, Hovdebygda, 14.01.2016. Retrieved on 24. October 2019.. Statkraft Region Midt-Norge(derav tidl. Breheimverkene)Allkunne.no. "Statkraft med regionadministrasjon i Gaupne", NRK S&Fj Fylkesleksikon, Førde, 05.04.2011. Retrieved on 24. October 2019. har regionadministrasjon for Statkrafts virksomhet fylkene i Vestland, Møre og Romsdal, og Trøndelag.

Luster Mekaniske Industri (LMI) ble etablert i 1981 og har spesialisert seg på prefabrikasjon av rørsystemer både til offshore og landbaserte anlegg. I samband med LMI sitt anlegg i Gaupne hadde også Subsea 7 Luster fabrikasjonsbasehttp://www.tu.no. "Kveiler rør som spagetti", Teknisk Ukeblad, Oslo, 24.08.2006. Retrieved on 24. October 2019.. Rørlengder på 600 meter ble sveiset til lengre lengder for bruk som ​olje- og gassledninger. Dette anlegget ble lagt ned i 2010Allkunne.no. "LMI - Luster Mekaniske Industri", NRK S&Fj Fylkesleksikon, Førde, 18.11.2010. Retrieved on 24. October 2019., da Subsea 7 sin nye base på Vigra stod ferdig og overtok oppgavene til spolebasen i Gaupnehttp://www.tu.no. "Subsea 7s store stolthet", Teknisk Ukeblad, Oslo, 23 April 2008. Retrieved on 24. October 2019.. I 2013 ble Luster flyklubbBrønnøysundregistrene. "LUSTER FLYKLUBB", Enhetsregisteret Retrieved on 24. October 2019. etablert, og det er anlagt enkel flystripe med grus på den 600 meter lange strekken spolebasen tidligere brukte.

Lustrabadet
Gaupne fikk i 2012 Norges mest moderne badeland, Lustrabadet. I løpet av ett år hadde badet 59.000 besøkende.

 Referanser 

 Eksterne lenker 

 Gaupne - Store norske leksikon
 Solvorn-Gaupne - fjordnorway.com
  Lustrabadet sine nettsider
 Gaupne gamle kyrkje - Fortididsminneforeningen

Kategori:Tettsteder i Vestland
Kategori:Bosetninger i Luster